

**MINISTERUL FINANȚELOR**

|  |
| --- |
|  |

**Nr.689.422 /10.04.2025**

**ANUNŢ**

**Ministerul Finanțelor cu sediul în Bd. Libertății nr.16, sector 5,**

**organizează procedura de selecție în vederea ocupării prin transfer în interesul serviciului a funcţiilor publice de execuţie vacante din cadrul Direcției generale de management al datoriei publice și fluxurilor de trezorerie**

Ministerul Finanțelor, în temeiul prevederilor art. 502 alin. (1) lit. c) și art. 506 alin. (1) lit. a), alin. (2), (3), (5), (6), (8¹) și (9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

anunță declanșarea **procedurii de transfer în interesul serviciului,** pentru ocuparea funcţiilor publice de execuţie vacante de **expert clasa I grad profesional superior la Serviciul operațiuni cu numerar și administrare împrumuturi locale și consilier clasa I grad profesional superior la Serviciul de plăți interbancare și administrarea lichidităților**, în conformitate cu procedura de sistem PS-33 „Modificarea prin transfer a raporturilor de serviciu/muncă ale angajaților, la nivelul aparatului propriu al Ministerului Finanțelor”.

**DOCUMENTE NECESARE ȘI DATĂ LIMITĂ**

Persoanele interesate sunt invitate să depună la sediul Ministerului Finanțelor, prin registratură, în termen de 8 zile lucrătoare de la data afişării anunţului, următoarele documente:

1. **solicitarea accesului la procesul de selecție pentru transferul în interesul serviciului, conform modelului atașat;**
2. **curriculum vitae, modelul comun european**
3. **copia actului de identitate;**
4. **copii ale diplomelor de studii, certificatelor şi altor documente care atestă efectuarea unor specializări şi perfecţionări, necesare în vederea verificării îndeplinirii condițiilor din fişa postului;**
5. **copia carnetului de muncă şi a adeverinţei eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcţiei publice, precum și funcția publică în care este numit;**
6. **adeverința medicală, care să ateste starea de sănătate corespunzătoare funcţiei publice solicitate;**
7. **acordul privind prelucrarea datelor cu caracter personal, conform modelului atașat.**

Copiile de pe actele de mai sus, se prezintă în copii legalizate sau însoţite de documentele originale, care se certifică pentru conformitatea cu originalul de către secretarul comisiei**.**

Procedura de selecție în cazul transferului în interesul serviciului cuprinde următoarele etape succesive:

1. selecția persoanelor care îndeplinesc condițiile în vederea ocupării posturilor vacante prin transfer;
2. proba interviu. Proba interviu va putea fi susținută doar de solicitanții declarați admiși la etapa selecției.

**TERMENUL LIMITĂ DE DEPUNERE A DOCUMENTELOR MENȚIONATE: 23 aprilie 2025, ora 1700**

Ulteriorverificării dosarului/dosarelor de înscriere la procedura de transfer şi afişării rezultatului selecției, va fi organizată **proba interviu în data de 12 mai 2025, ora 1100, la sediul Ministerului Finanțelor.**

**1. *Condiții pentru ocuparea, prin transfer în interesul serviciului, a funcției publice vacante de expert clasa I grad profesional superior la Serviciul operațiuni cu numerar și administrare împrumuturi locale:***

* Studii de specialitate: studii universitare de licență absolvite cu diplomă de licenţă sau echivalentă în domeniul științelor sociale-științe economice;
* Competențe specifice:
* competențe digitale, nivel utilizator începător (aplicații tip Office) - modalitatea de verificare prin document/documente care atestă competența specifică;
* Vechime în specialitatea studiilor necesare exercitării funcției publice - minimum 7 ani.

**Bibliografia pentru funcția publică de execuție vacantă de expert clasa I grad profesional superior**

1. Ordonanța de urgență a Guvernului nr. 146/2002 privind formarea şi utilizarea resurselor derulate prin trezoreria statului, republicată cu modificările şi completările ulterioare;
2. Ordinul ministrului finanțelor publice nr. 1235/2003 pentru aprobarea normelor metodologice de aplicare a Ordonanță de urgență a Guvernului nr.146/2002, cu modificările şi completările ulterioare;
3. Ordonanța de urgență a Guvernului nr. 64/2007 privind datoria publică aprobată cu modificări prin Legea nr. 109/2008, cu modificările şi completările ulterioare;
4. Hotărârea Guvernului nr. 1470/2007 pentru aprobarea Normelor metodologice de aplicare a Ordonanței de urgență a Guvernului nr. 64/2007 privind datoria publică, cu modificările şi completările ulterioare;
5. Legea nr. 500/2002 privind finanțele publice, cu modificările și completările ulterioare;
6. Ordinul ministrului finanțelor publice nr. 246/2005 pentru aprobarea Normelor metodologice privind utilizarea și completarea ordinului de plată pentru Trezoreria Statului (OPT) și a ordinului de plată multiplu electronic (OPME), cu modificările și completările ulterioare;
7. Norma Băncii Naționale a României nr. 1/2013 privind operațiunile cu numerar ale instituțiilor de credit și Trezoreria Statului în relația cu Banca Națională a României și decontarea acestora.

**2. *Condiții pentru ocuparea, prin transfer în interesul serviciului, a funcției publice vacante de consilier clasa I grad profesional superior la Serviciul de Plăți Interbancare și Administrarea Lichidităților:***

* Studii de specialitate: studii universitare de licență absolvite cu diplomă de licenţă sau echivalentă în domeniul științelor economice sau științelor inginerești;
* Competențe specifice:
* competențe digitale, nivel utilizator începător (aplicații tip Office) - modalitatea de verificare prin document/documente care atestă competența specifică;
* Vechime în specialitatea studiilor necesare exercitării funcției publice - minimum 7 ani.

**Bibliografia pentru funcția publică de execuție vacantă de consilier clasa I grad profesional superior**

1. Hotărârea Guvernului nr. 34/2009 privind organizarea și functionarea Ministerului Finanțelor, cu modificările și completările ulterioare;
2. Legea Finanţelor Publice nr.500/2002, cu modificările şi completările ulterioare;
3. Legea nr. 70/2015 pentru întărirea disciplinei financiare privind operaţiunile de încasări şi plăţi şi pentru modificarea şi completarea Ordonanţei de urgenţă nr. 193/2002 privind introducerea sistemelor moderne de plată, cu modificările şi completările ulterioare;
4. Ordonanţa de urgenţă a Guvernului nr.146/2002 privind formarea şi utilizarea resurselor derulate prin Trezoreria Statului, republicată cu modificările şi completările ulterioare;
5. Ordinul ministrului finanțelor publice nr. 1235/2003 pentru aprobarea Normelor metodologice de aplicare a prevederilor Ordonanței de urgență a Guvernului nr. 146/2002 privind formarea și utilizarea resurselor derulate prin trezoreria statului, aprobată cu modificări prin Legea nr. 201/2003, cu modificările și completările ulterioare;
6. Ordonanţă de Urgenţă a Guvernului nr. 64/2007 privind datoria publică aprobată cu modificări și completări prin Legea nr. 109/2008;
7. Hotărârea Guvernului nr. 1470/2007 pentru aprobarea Normelor metodologice de aplicare a Ordonanţei de Urgenţă a Guvernului nr. 64/2007 privind datoria publică, cu modificările şi completările ulterioare;
8. Secţiunea “Sisteme de plăţi” din pagina web a BNR (https://www.bnr.ro/Sisteme-de-plati-304-Mobile.aspx);
9. Regulile sistemului ReGIS (http://www.bnr.ro/Sistemul-ReGIS-307.aspx) ;
10. Secţiunea “Componentele Sistemului Electronic de Plăți” din pagina web a STFD TransFonD SA (https://www.transfond.ro/despre-noi/istoric/sistemul-electronic-de-plati) ;
11. Regulile sistemului SENT (<https://www.transfond.ro/pdf/Reguli_SENT%20v25r00.pdf>) ;

Fișele de post pentru funcțiile publice de execuție de expert clasa I grad profesional superior și consilier clasa I grad profesional superior, sunt anexe la prezentul anunț.

Informații suplimentare se pot obține la secretarul comisiei, domnul Gh. ROMAN, expert, telefon021/2261214.

Subsemnatul/a ..................................................., având funcția de .............................. în cadrul ................................................................, solicit accesul la procesul de selecție pentru transferul în interesul serviciului la Ministerul Finanțelor, Direcția (generală)/Serviciul ............................................................................................................... în funcția publică/contractuală de conducere/execuție de ....................................

Anexez următoarele documente:

* curriculum vitae, modelul comun european;
* copia actului de identitate;
* copii ale diplomelor de studii, certificatelor și a altor documente care atestă efectuarea unor specializări și perfecționări, necesare în vederea verificării îndeplinirii condițiilor din fișa postului;
* copia carnetului de muncă și a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției, precum și funcția publică/contractuală în care este numit/angajat;
* adeverința medicală, care să ateste starea de sănătate corespunzătoare funcției/postului solicitat.

Semnătura,

Data

..........................

................................

**Acord privind prelucrarea datelor cu caracter personal**

Subsemnatul/a ..........................................................., domiciliat/ă în ................................................................................, cu adresa de e-mail .................................................., sunt de acord ca datele mele cu caracter personal să fie prelucrate de Ministerul Finanțelor, în scopul derulării procedurii de transfer în interesul serviciului, pentru organizarea căreia a fost publicat anunțul din data de ..........................și pentru care am calitatea de aplicant, cu respectarea prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.